CELEX: 32022R0462
Language: fi
Date: 2022-03-16 00:00:00
Title: Komission täytäntöönpanoasetus (EU) 2022/462, annettu 16 päivänä maaliskuuta 2022, siirtymäkauden myöntämisestä suojatun maantieteellisen merkinnän ”Λουκάνικο Πιτσιλιάς” (Loukaniko Pitsilias) (SMM) käyttöä varten

23.3.2022   
               
               
                  FI
               
               
                  Euroopan unionin virallinen lehti
               
               
                  L 94/1
               
            
         KOMISSION TÄYTÄNTÖÖNPANOASETUS (EU) 2022/462,
         annettu 16 päivänä maaliskuuta 2022,
         siirtymäkauden myöntämisestä suojatun maantieteellisen merkinnän ”Λουκάνικο Πιτσιλιάς” (Loukaniko Pitsilias) (SMM) käyttöä varten
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan,
         sekä katsoo seuraavaa:
         
                     (1)
                  
                  
                     Kyproksen viranomaiset ehdottivat komissiolle 15 päivänä syyskuuta 2017 päivätyllä kirjeellä, että yritykselle ”Γρηγορίου Β.Ε. Λτδ” (Grigoriou B.E. Ltd), joka on kansallisen vastaväitemenettelyn yhteydessä osoittanut pitäneensä laillisesti kaupan tuotetta rekisteröityä nimitystä vastaavalla nimityksellä yli viiden vuoden ajan, myönnettäisiin siirtymäkausi nimityksen ”Λουκάνικο Πιτσιλιάς” (Loukaniko Pitsilias) käyttöä varten. Kyproksen viranomaiset huomauttivat, että kyseinen yritys on jäsenenä Cyprus Meat Products Association -nimisessä yhdistyksessä, joka esitti kansallisella tasolla tutkittavaksi otetun vastalauseen, joka koski nimityksen ”Λουκάνικο Πιτσιλιάς” (Loukaniko Pitsilias) rekisteröintihakemusta, jonka toimivaltainen viranomainen hylkäsi. Kyproksen viranomaiset katsovat, että kyseinen yritys täyttää asetuksen (EU) N:o 1151/2012 15 artiklan 1 kohdassa vahvistetut edellytykset, ja ehdottivat Euroopan komissiolle siirtymäkauden myöntämistä mainitulle yritykselle.
                  
               
                     (2)
                  
                  
                     Komissio kirjasi komission täytäntöönpanoasetuksella (EU) 2021/154 (2) nimityksen ”Λουκάνικο Πιτσιλιάς” (Loukaniko Pitsilias) (SMM) suojattujen alkuperänimitysten ja suojattujen maantieteellisten merkintöjen rekisteriin myöntämättä yritykselle ”Γρηγορίου Β.Ε. Λτδ” (Grigoriou B.E. Ltd) 15 artiklan 1 kohdassa säädettyä siirtymäkautta, jota Kyproksen viranomaiset ehdottivat. Täytäntöönpanoasetus (EU) 2021/154 tuli voimaan 2 päivänä maaliskuuta 2021.
                  
               
                     (3)
                  
                  
                     Kyproksen viranomaiset muistuttivat 1 päivänä maaliskuuta 2021 päivätyllä kirjeellä komissiota 15 päivänä syyskuuta 2017 päivättyyn kirjeeseen sisältyvästä siirtymäkautta koskevasta ehdotuksesta.
                  
               
                     (4)
                  
                  
                     Komissio vastasi 4 päivänä toukokuuta 2021 päivätyllä kirjeellä ja pyysi Kyproksen viranomaisia täsmentämään ja perustelemaan pyydetyn siirtymäkauden pituuden.
                  
               
                     (5)
                  
                  
                     Kyproksen viranomaiset ilmoittivat 28 päivänä syyskuuta 2021 päivätyllä kirjeellä pitävänsä viiden vuoden siirtymäkautta asianmukaisena. Yritys ”Γρηγορίου Β.Ε. Λτδ” (Grigoriou B.E. Ltd) oli yhtäjaksoisesti yli kymmenen vuoden ajan ennen suojatun maantieteellisen merkinnän rekisteröintiä pitänyt laillisesti kaupan tuotetta samalla nimityksellä kuin täytäntöönpanoasetuksella (EU) 2021/154 rekisteröity nimitys. Ehdotetun siirtymäkauden myöntäminen antaisi yritykselle mahdollisuuden mukauttaa ja uudistaa toimintasykliään uuden tilanteen mukaan.
                  
               
                     (6)
                  
                  
                     Kyproksen viranomaisten toimittamien tietojen mukaan kyseinen yritys ei noudata eritelmää, mistä syystä olisi asetuksen (EU) N:o 1151/2012 13 artiklan 1 kohdan vastaista, jos se käyttäisi mainittua nimitystä.
                  
               
                     (7)
                  
                  
                     Yritys ”Γρηγορίου Β.Ε. Λτδ” (Grigoriou B.E. Ltd) täytti näin ollen asetuksen (EU) N:o 1151/2012 15 artiklan 1 kohdassa säädetyt edellytykset siirtymäkauden myöntämiseksi, jotta se voisi käyttää edelleen nimitystä, jolla tuotetta on pidetty kaupan. Sen vuoksi olisi myönnettävä viiden vuoden siirtymäkausi, jonka aikana ”Γρηγορίου Β.Ε. Λτδ” (Grigoriou B.E. Ltd) voi käyttää suojattua nimitystä ”Λουκάνικο Πιτσιλιάς” (Loukaniko Pitsilias).
                  
               
                     (8)
                  
                  
                     Koska nimitys on ollut suojattu 2 päivästä maaliskuuta 2021 lähtien, joka on nimityksen ”Λουκάνικο Πιτσιλιάς” (Loukaniko Pitsilias) (SMM) rekisteröimisestä annetun täytäntöönpanoasetuksen (EU) 2021/154 voimaantulopäivä, on tarpeen ulottaa lupa suojatun nimityksen käyttöön takautuvasti mainittuun päivämäärään.
                  
               
                     (9)
                  
                  
                     Tässä asetuksessa säädetyt toimenpiteet ovat maataloustuotteiden laatupolitiikkakomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Yrityksellä ”Γρηγορίου Β.Ε. Λτδ” (Grigoriou B.E. Ltd) on lupa käyttää rekisteröityä nimitystä ”Λουκάνικο Πιτσιλιάς” (Loukaniko Pitsilias) siirtymäkauden ajan, joka jatkuu 1 päivään maaliskuuta 2026. Tätä siirtymäkautta sovelletaan takautuvasti 2 päivästä maaliskuuta 2021.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Brysselissä 16 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 343, 14.12.2012, s. 1.
         
            (2)  Komission täytäntöönpanoasetus (EU) 2021/154, annettu 3 päivänä helmikuuta 2021, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Λουκάνικο Πιτσιλιάς” (Loukaniko Pitsilias) (SMM) (EUVL L 46, 10.2.2021, s. 4).